Jaume Munar și Arthur Fils au fost eliminați în sferturile turneului ATP de la Santiago, după ce au fost învinși de Sebastian Baez, respectiv Pedro Martinez.
Jaume Munar și Arthur Fils, eliminați în sferturi la ATP Santiago
Jaume Munar (70 ATP) a fost eliminat vineri în sferturile turneului ATP de la Santiago.
Al 8-lea favorit a fost învins în două seturi de Sebastian Baez (21 ATP), cu un dublu 6-4, la capătul unui meci ce a durat o oră și 49 de minute.
Tot vineri, Arthur Fils (44 ATP) a fost eliminat de Pedro Martinez (101 ATP).
Francezul a fost învins în trei seturi, scor 3-6, 7-6(5), 2-6, în urma unui meci ce a durat două ore și 27 de minute.
Sebastian Baez și Pedro Martinez se vor întâlni în semifinalele turneului.
Chile Open are loc în perioada 26 februarie – 3 martie 2024 pe zgură, face parte din categoria "ATP 250" și oferă premii în valoare de 661.585 de dolari. Campionii en-titre sunt chilianul Nicolas Jarry (simplu) și italienii Andrea Pellegrino și Andrea Vavassori (dublu).